Sigaretikoni

Sigaretikoni ehk suitsukoni sigareti suitsetamisel alles jääv sigaretiosa. Suitsukonid on üks peamisi jäätmete tekitajaid maailmas ja suurim reostus ookeanites. Igal aastal toodetakse keskmiselt 6 triljonit sigaretti, millest 4,5 triljonit visatakse maha. Sigaret ise on biolagunev, kuid sigaretifilter ei ole. Suitsufiltrites sisalduvad raskmetallid nagu arseen, kroom, nikkel, kaadmium ning peamiselt plastikkiud lagunevad keskkonnas väga aeglaselt, mille käigus pääsevad ohtlikud kemikaalid veekogudesse, õhku ja pinnasesse. Suitsukonide saaste vähendab taimede idanemisvõimet ja võrse pikkust. Sigaretikonisid saab kasutada lisamaterjalina savitellistes ja teekatetes. Survetugevuse vähenemise tõttu sõltub suitsukonide protsendiline sisaldus sellest, millisesse valdkonda telliseid toodetakse. Savitellist põletades jäävad suitsukonide ohtlikud kemikaalid tellissesse suletuks ega pääse keskkonda. Positiivsed omadused: Suitsukonide lisamine savitellistele 1% ulatuses langetab kuni 58% energiahulka, mis kulub telliste põletamisele. Ehitusmaksumus muutub seetõttu soodsamaks. Tellised muutuvad poorsemaks, mille tõttu väheneb soojusjuhtivus. Sellega saab kodumajapidamistes kütmiskulud madalamaks. Toorsavile on omane kuivamisel kahanemine. Tellistes tekivad selle tõttu praod. Suitsukonide lisamisel kahanemine väheneb. Negatiivsed omadused: Suitsukonide sisaldus kahandab savitellise tihedust, mis omakorda vähendab survetugevust. Läbiviidud katses selgus, et kui ilma suitsukonideta oli survetugevus 48,6 MPa, siis 1%-lise suitsukonide sisalduse korral langes survetugevus kuni 30,8 MPa; 2%-lise sisalduse korral kuni 27,2 MPa. Veeimavus tõuseb suitsukonide lisamisel peaaegu lineaarselt. Suitsukonid kuivatatakse ahjus 24 tundi ja eemaldatakse üleliigne tubakas. Seejärel peenestatakse väikesteks kiududeks. Kiud seotakse bituumeni ja parafiiniga ning segatakse kuuma asfaldiga. Sarnaselt savitellisega jäävad kemikaalid asfaldi sisse suletuks. Omadused: Madalama soojusjuhtivuse tõttu ei kuumene teed üle. Tiheda liikluse taluvus ei lange. Cigarette butts are the largest source of trash in the world's oceans. surfertoday.com Cigarette butts make better bricks. treehugger.com Cigarette butts in soil hamper plant growth. bbc.com Solving the cigarette butt problem. recyclecoach.com Cigarette butts are toxic plastic pollution. Should they be banned?. nationalgeographic.com Cigarette butts buried in bricks could be an energy saver. constructconnect.com Littered cigarette butts are the most widespread man-made pollutant and they harm plant growth. businessinsider.com Cigarette butt bricks. theconstructor.org Are Cigarette Butts the Secret to Better Roads?. mentalfloss.com Halenur Kurmus, Abbas Mohajerani. "Recycling of Cigarette Butts in Fired Clay Bricks: A New Laboratory Investigation", Australia, 2020 Kaire Vahejõe, Kristina Akermann. "Savi valdkonna käsiraamat", Tartu, 2011. Rahman, Md Tareq & Mohajerani, Abbas & Giustozzi, Filippo. (2019). "Recycling cigarette butts in bitumen for flexible pavements." Building roads and houses with cigarette butts. materialdistrict.com Cigarette butts mixed in asphalt can have surprising benefits sustainability-times.com